Държавен вестник, бр. 26, 2012 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  26 
2. Средствата, необходими за финансиране 
на процедурата по отчуждаване на имотите 
по т. 1, са за сметка на Министерството  на 
транспорта, информационните технологии и 
съобщенията.
3. Допуска предварително изпълнение на т. 1.
4. Решението може да се обжалва пред Вър­
ховния административен съд в 14-дневен срок 
от обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
3408
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
СПОРАЗУМЕНИЕ
между правителството на Република Бъл­
гария и правителството на Китайската на­
родна република за взаимно освобождаване 
от изискването за виза за притежатели на 
дипломатически и служебни паспорти
(Одобрено с Решение № 847 от 24 ноември 
2011 г. на Министерския съвет. В сила от 4 
април 2012 г.)
Правителството на Република България 
и правителството на Китайската народна 
република (наричани по-долу „договарящите 
страни“),
С оглед на по-нататъшно насърчаване 
на приятелските отношения между техните 
страни и улесняване на обмена на посещения 
между техните граждани; 
След като проведоха приятелски консул­
тации за взаимно освобождаване от визи за 
притежателите на дипломатически и служебни 
паспорти на основата на равнопоставеност и 
реципрочност,
се споразумяха за следното:
Член І
1. Гражданите на Република България, 
притежаващи валидни дипломатически или 
служебни паспорти, се освобождават от из­
искване за виза за влизане, излизане или 
транзитно преминаване през територията на 
Китайската народна република. Те могат да 
пребивават на тази територия без виза за срок, 
който не надвишава 30 дни, изчислявани от 
датата на всяко влизане. В случай че такива 
граждани възнамеряват да пребивават повече 
от 30 дни, те следва да изпълнят изискуемата 
процедура по регистрация съгласно съответ­
ните разпоредби на китайските компетентни 
органи.
2. Гражданите на Китайската народна репу­
блика, притежаващи валидни дипломатически 
или служебни паспорти, се освобождават от 
изискване за виза за влизане, излизане или 
транзитно преминаване през територията на 
Република България. Те могат да пребивават 
на тази територия без виза за срок от не по­
вече от 90 дни за всеки шестмесечен период 
от датата на първото влизане.
3. Посочените в това споразумение слу­
жебни паспорти на Китайската народна репу­
блика  не включват обикновените паспорти 
за служебни цели.
Член ІІ
Гражданите на всяка договаряща страна, 
посочени в член I от споразумението, влизат, 
излизат или преминават транзитно през те­
риторията на другата договаряща страна през 
пунктовете за международни пътници, като 
спазват необходимите формалности съгласно 
съответните разпоредби на компетентните 
органи на последната.
Член ІІІ
1. Гражданите на всяка договаряща страна 
спазват действащите закони и разпоредби на 
другата страна по време на техния престой на 
нейна територия, освен ако не е предвидено 
друго в съответни международни договори, по 
които и двете държави са договарящи страни. 
2. Гражданите на всяка договаряща страна, 
които са притежатели на валидни дипломати­
чески или служебни паспорти и са служители 
в дипломатическите и консулските представи­
телства, акредитирани в другата договаряща 
страна или в постоянните представителства 
към международни организации, намиращи се 
на територията на другата договаряща страна, 
не се нуждаят да получат виза, за да влизат, 
излизат или преминават транзитно или за да 
пребивават в държавата на другата договаря­
ща страна по време на тяхната акредитация, 
при условие че са спазили изискванията за 
акредитация на другата договаряща страна в 
срок 30 дни след пристигането си.
3. Разпоредбата на параграф 2 от този член 
се прилага и към членовете на семействата 
на посочените лица – съпруга/съпруг и деца, 
които живеят с тях за срока на официалния 
им престой и притежават валиден диплома­
тически или служебен паспорт.
Член ІV
Всяка договаряща страна има право да 
откаже влизане във или престой на своята 
територия на гражданин на другата догова­
ряща страна, притежаващ валиден диплома­
тически или служебен паспорт, както и да 
прекрати или да съкрати срока на престой 
на всеки такъв гражданин на своя територия 
по причини, свързани с обществения ред,